Dis 'Kersfeestyd' in Tulbagh! | Netwerk24
18 Junie 2019 05:00
Die dorp sal versier word met Kersliggies en -bome en tradisionele Kersetes sal by plaas­like restaurante bedien word.
Kom besoek Tulbagh en deel in sy jaarlikse Kersfees-in-die-winterfees. Sluit 'n besoek aan die wynlandgoedere in. Foto: VERSKAF
Kom geniet verskeie soorte kase, Belgiese sjokolade en olywe.
Verkyk jou aan die verskeidenheid Kersfeesdinge, en laat die kinders saam met Kers­vader in die historiese Kerkstraat ry en hom sommer ook help om geskenke uit te deel.
Springkastele, ponieritte en gesigverf is van die doendinge wat die jongspan besig sal hou.
Terwyl die kinders besig gehou word, kan jy deelneem aan 'n wedloop deur die wingerde, 'n trekkerrit op die historiese Oudekloofpas geniet of op 'n perd se rug die skoonheid van die natuur beleef.
Moet ook nie vergeet om die vallei se wynlandgoedere te besoek nie.
Sluit aan by die wynmakers en hul personeel vir wynproeë, toere van die verskeie kelders en 'n verskeidenheid aktiwiteite wat aangebied word.
Wanneer?Saterdag en Sondag
Hoeveel kos dit? Kaartjies kos R100 per persoon en R60 vir kinders tussen 13 en 17 jaar oud. Kinders onder 12 jaar kry gratis toegang. Kry jou kaartjie by www.quicket.co.za.